smcproject/ml-wiki-sentences huggingface dataset:
Sathyan ഒരു സിന്ദൂരപ്പൊട്ടിന്റെ ഓർമ്മയ്ക്ക് (1987) ...
C.K. ഗുപ്ത അമൃതംഗമയ (1987) ...
സുകു നാടോടിക്കാറ്റ് (1987) ...
മി. പവനായി വ്രതം (1987) ...
Victor നീയല്ലെങ്കിൽ ഞാൻ (1987) ...
Balachandran ആട്ടക്കഥ (1987) നാൽക്കവല (1987) യാഗാഗ്നി (1987) തീക്കാറ്റ് (1987) ...
Basheer ഈ നൂറ്റാണ്ടിലെ മഹാരോഗം (1987) ഇത്രയും കാലം (1987) ഇവരെ സൂക്ഷിക്കുക (1987) കാലത്തിന്റെ ശബ്ദം (1987) ...
Devarajan ആവനാഴി (1986) ...
സത്യരാജ് നിമിഷങ്ങലൾ (യാമം) (1986) ...
Khalid ഹലോ മൈ ഡിയർ: റോംഗ് നമ്പർ (1986) ...
Fernandez പ്രത്യേകം ശ്രദ്ധിക്കുക (1986) ...
Shukkoor കരമ്പിൻ പൂവിനക്കരെ (1985) ...
പപ്പൻ ഈ ശബ്ദം ഇന്നത്തെ ശബ്ദം (1985) ...
ഗോപിനാഥൻ ജനകീയ കോടതി (1985) ...
Ayyappan നായകൻ (1985) ...
റഹീം ഏഴു മുതൽ ഒൻപതു വരെ (1985) സൌന്ദര്യ പിണക്കം (1985) ആഴി (1985) സമ്മേളനം (1985) ...
Basheer ശാന്തം ഭീകരം (1985) കിരാതം (1985) പ്രേമലേഖനം (1985) ...
Babu ശപഥം (1984) ...
Prasad ഉണ്ണി വന്ന ദിവസം (1984) പാവം ക്രൂരൻ (1984) ...
Dasan തിരകൾ (1984) ...
Chandran മിനിമോൾ വത്തിക്കാനിൽ (1984).....
CID Inspector ഒരു സുമംഗലിയുടെ കഥ (1984) ...
SI വിജയന് കൂടു തേടുന്ന പറവ (1984) കുരിശുയുദ്ധം (1984) ...
Magician d'Souza/Lorence കടമറ്റത്തച്ഛൻ (1984) ...
Neeli's lover തീരെ പ്രതീക്ഷിക്കാതെ (1984) ...
Mohan അതിരാത്രം (1984) ...
രാജേഷ് ചങ്ങാത്തം (1983) ...
പ്രേം പൊൻതൂവൽ (1983) കൂലി (1983) ...
Vikraman അസുരൻ (1983) രതിലയം (1983) ...
Appukuttan ആന (1983) ...
Ranger Narendran നദി മുതൽ നദി വരെ (1983) പാസ്പോർട്ട് (1983) ഇനിയെങ്കിലും (1983) ...
Prasad മോർച്ചറി (1983) ...
Raju ജോൺ ജാഫർ ജനാർദ്ദനൻ (1982) ...
Renji പൂവിരിയും പുലരി (1982) ചിലന്തിവല (1982) ...
Aravindan തടാകം (1982) രക്തം (1981) സം‌വിധാനം ചെയ്ത ചിത്രം ഇതാ ഒരു സ്നേഹഗാഥ(1997) പുറത്തേക്കുള്ള കണ്ണികൾ IMDB പ്രോഫ
ൈൽ- ക്യാപ്റ്റൻ രാജു ഒരു അഭിമുഖം Archived 2016-09-09 at the Wayback Machine .
അവലംബങ്ങൾ ↑ ↑ ↑ 1 2 ↑ "സിനിമയിലെ ക്യാപ്റ്റൻ" .
webdunia.com .
↑ https://www.manoramaonline.com/news/latest-news/2018/09/17/actor-captain-raju-passed-away.html ↑ ↑ ↑ "മിസ്റ്റർ പവനായി സ്‌പീക്കിങ്‌, Interview – Mathrubhumi Movies" Archived 15 December 2013 at the Wayback Machine .
mathrubhumi.com .
ക്യാപ്റ്റൻ (സൈനിക പദവി)
കരസേനയിലെ ഒരുദ്യോഗസ്ഥ റാങ്കാണ് " ക്യാപ്റ്റൻ" .
കമ്മീഷൻ ചെയ്ത ഉദ്യോഗസ്ഥ റാങ്കുകൾ പെട്ടതാണിത്.
കരസേനകളിൽ, ക്യാപ്റ്റൻ സാധാരണയായി ഒരു കമ്പനി അല്ലെങ്കിൽ  ഒരു പീരങ്കിപടയുടെ ബാറ്ററി, അല്ലെങ്കിൽ മറ്റൊരു വ്യതിരിക്തമായ യൂണിറ്റ് എന്നിവയെ നിയന്ത്രിക്കുന്ന ഒരു ഉദ്യോഗസ്ഥനാണ്.
ഇന്ത്യൻ കരസേനയിൽ ഒരു ലെഫ്റ്റനന്റ്നു മുകളിലും മേജറിനു താഴെയുമാണ് ക്യാപ്റ്റന്റെ സ്ഥാനം.
ക്യാപ്റ്റൻ പദവി ചിഹ്നം ഇന്ത്യൻ കരസേന
ക്യാപ്റ്റൻ അമേരിക്ക
ക്യാപ്റ്റൻ അമേരിക്ക (സ്റ്റീവ് റോജേഴ്സ്) മാർവൽ കോമിക്സ് പ്രസിദ്ധീകരിച്ചതും അമേരിക്കൻ കോമിക് പുസ്തകങ്ങളിൽ പ്രത്യക്ഷപ്പെടുന്നതുമായ ഒരു കാൽപ്പനിക കഥാപാത്രമാണ്.
കാർട്ടൂണിസ്റ്റുകളായ ജോ സൈമൺ‌ , ജാക്ക് കിർബി എന്നിവർ സൃഷ്ടിച്ച ഈ കഥാപാത്രം ആദ്യമായി പ്രത്യക്ഷപ്പെട്ടത് മാർവൽ കോമിക്സിൻറെ മുൻഗാമിയായിരുന്ന ടൈംലി കോമിക്സ് പ്രസിദ്ധീകരിച്ച ക്യാപ്റ്റൻ അമേരിക്ക കോമിക്സ് # 1 (പുറംചട്ടയുടെ തീയതി മാർച്ച് 1941) എന്ന കോമിക് പുസ്തകത്തിലായിരുന്നു.
രണ്ടാം ലോകമഹായുദ്ധത്തിലെ അച്ചുതണ്ടു ശക്തികളെ നേരിടുന്ന ഒരു രാജ്യസ്നേഹിയായ സൂപ്പർ യുദ്ധവീരനായി​ അവതരിപ്പിക്കപ്പെട്ട ക്യാപ്റ്റൻ അമേരിക്ക ടൈംലി കോമിക്സിൻറെ യുദ്ധകാലത്തെ ഏറ്റവും പ്രചാരമുള്ളതുമായ കഥാപാത്രമായിരുന്നു.
യുദ്ധത്തെത്തുടർന്ന് സൂപ്പർ നായകന്മാരുടെ പ്രചാരം ക്ഷയിച്ചതോടെ 1950 ൽ ക്യാപ്റ്റൻ അമേരിക്ക കോമിക് ബുക്ക് നിർത്തലാക്കപ്പെട്ടുവെങ്കിലും 1953 ൽ ഒരു ചുരുങ്ങിയ സമയം മാത്രം ഇത് ജീവിതം പുനരുദ്ധരിച്ചിരുന്നു.
1964 ൽ മാർവൽ കോമിക്സ് കഥാപാത്രത്തെ പുനരുജ്ജീവിപ്പിച്ചതുമുതൽ ക്യാപ്റ്റൻ അമേരിക്ക പ്രസിദ്ധീകരണം തുടരുന്നു.
2011-ലെ IGN ന്റെ (ഇമാജിൻ ഗെയിംസ് നെറ്റ്‍വർക്ക്) എക്കാലത്തേയും മികച്ച 100 കോമിക് പുസ്തക നായകന്മാരിൽ ക്യാപ്റ്റൻ അമേരിക്ക ആറാം സ്ഥാനത്തും 2012-ൽ "ടോപ്പ് 50 അവൻജേഴ്സ്" പട്ടികയിൽ രണ്ടാം സ്ഥാനത്തും 2014 ൽ ഏറ്റവും മികച്ച മാർവൽ സൂപ്പർ നായകന്മാരുടെ പട്ടികയിൽ രണ്ടാം സ്ഥാനത്തുമെത്തിയിരുന്നു.
ക്യാപ്റ്റൻ തോമസ് ഫിലിപ്പോസ് ഇംഗ്ലീഷ് വിലാസം https://ml.wikipedia.org/wiki/Thomas_philipose
മഹാവീരചക്ര നേടിയ ആദ്യ  മലയാളി സൈനികനായിരുന്നു ക്യാപ്റ്റൻ തോമസ് ഫിലിപ്പോസ് (Thomas Philipose) (8 ആഗസ്റ്റ് 1940 -  7 ജൂൺ 2018).
1960 ൽ മദ്രാസ് റെജിമെന്റിലാണ് ഇദ്ദേഹം ഹവിൽദാറായി സൈനിക സേവനം ആരംഭിക്കുന്നത്.
1962-ലെ ചൈന യുദ്ധം , 1965-ലെ പാകിസ്താൻ യുദ്ധം , 1967-ലെ നാഗാ ഓപ്പറേഷൻ , 1971-ലെ ബംഗ്ലാദേശിന് വേണ്ടിയുള്ള യുദ്ധം , 1983-ലെ കപൂർത്തലയിലെ പാകിസ്താൻ ഭീകരരുമായുള്ള യുദ്ധം , 1983-ലെ മിസോറം ഓപ്പറേഷൻ , 1984-ലെ ബ്ലൂസ്റ്റാർ ഓപ്പറേഷൻ , 87 ലെ വാ​ഗാ അതിർത്തിയിലെ ഭീകരരുമായുളള ഏറ്റുമുട്ടൽ എന്നിവയിൽ പങ്കെടുത്ത് 1992-ൽ സൈന്യത്തിൽനിന്ന് വിരമിച്ചു.
71-ലെ യുദ്ധത്തിൽ ഗുരുതരമായി പരിക്കേറ്റ ഇദ്ദേഹത്തിന് അന്ന് രാഷ്ട്രപതിയായിരുന്ന വി.വി.ഗിരിയാണ് മഹാവീരചക്ര നൽകി ആദരിച്ചത്.
1971-ലെ ബംഗ്ലാദേശിന് വേണ്ടിയുള്ള യുദ്ധം
1971 ഡി​സം​ബ​ർ നാ​ലി​ന് പ​ഞ്ചാ​ബി​ലെ മാ​വോ​യി​ൽ​നി​ന്ന്​ പാ​കി​സ്​​താ​നി​ലേ​ക്ക് ന​ട​ത്തി​യ നീ​ക്ക​ത്തി​ൽ ക്യാ​പ്റ്റ​ൻ തോ​മ​സ് നി​ർ​ണാ​യ​ക പ​ങ്ക്​ വ​ഹി​ച്ചിരുന്നു.
ഇ​ന്ത്യ​ൻ സേ​ന​യു​ടെ 16ാം ന​മ്പ​ർ മ​ദ്രാ​സ്-​തി​രു​വി​താം​കൂ​ർ റെ​ജി​മെന്റിലെ തോ​മ​സ്​ ഉ​ൾ​​പ്പെ​ടു​ന്ന 36 അം​ഗ സം​ഘം​ റാ​വ​ൽപി​ണ്ടി​ക്ക് 15 കി.
അ​കലെ നി​ല​യു​റ​പ്പി​ച്ചിരുന്നു.
പോരാട്ടത്തിൽ ഗുരുതരമായി പരിക്കേറ്റ തോമസ് ഫിലിപ്പ് മരിച്ചതായി കരുതി രണ്ട് ദിവസം മൃതദേഹങ്ങൾ കൊപ്പം മോർച്ചറിയിൽ സൂക്ഷിച്ചു.
പിന്നീട് ജീവനുണ്ടെന്ന് കണ്ടെത്തി ആശുപത്രിയിലേക്ക് മാറ്റുകയായിരുന്നു.
തോമസ് ഫിലിപ്പോസിനോടുള്ള ആദരവ് പ്രകടിപ്പിച്ച് നീലഗിരി വെല്ലിങ്ടൺ സെന്ററിലെ ജവാൻസ് ഫാമിലി ക്വാർട്ടേഴ്‌സ്, കായിക പരിശീലനത്തിനുള്ള ജിംനേഷ്യം എന്നിവയ്ക്ക് ഇദ്ദേഹത്തിന്റെ പേര് നൽകിയിട്ടുണ്ട്.
നീലഗിരിയിലെ മ്യൂസിയത്തിൽ വെങ്കലപ്രതിമയും സ്ഥാപിച്ചിട്ടുണ്ട്.
തോമസ് ഫിലിപ്പോസ് എൻക്ലേവ് എന്ന മറ്റൊരു കെട്ടിടസമുച്ചയവും നിർമ്മിച്ചു.
ജമ്മു കശ്മീരിൽ തോമസ് ഫിലിപ്പോസ് റോഡ്, ജമ്മുവിലെ ആർ.എസ്.പുരയിലെ ഓഡിറ്റോറിയത്തിൽ പ്രതിമ എന്നിവയും
രാജ്യത്തിന്റെ ആദരമാണ്.
മദ്ധ്യപ്രദേശിലെ മോവിലുള്ള ഇൻഫൻട്രി സ്‌കൂളിൽ 12 അടി ഉയരത്തിൽ ഇദ്ദേഹത്തിന്റെ പ്രതിമയുണ്ട്.
കേരളത്തിൽ പാങ്ങോട് മിലിട്ടറി സ്റ്റേഷനിലെ കുളച്ചൽ സ്റ്റേഡിയത്തിന് ഇദ്ദേഹത്തിന്റെ പേരാണ് നൽകിയിട്ടുള്ളത്.
പുരസ്കാരം മഹാവീര ചക്ര അവലംബം ↑ ↑ ↑ ↑ https://www.madhyamam.com/kerala/captain-thomas-phillipos-died-kerala-news/2018/jun/08/500322%5Bപ്രവർത്തിക്കാത്ത+കണ്ണി%5D
ക്യാപിറ്റോൾ സിനിമ
മുംബൈയിലെ ഏറ്റവും പഴയ തിയേറ്ററുകളിൽ ഒന്നാണ് ക്യാപിറ്റോൾ സിനിമ .
ഇത് ഛത്രപതി ശിവജി മഹാരാജ് ടെർമിനസിന് എതിർവശത്തായി സ്ഥിതി ചെയ്യുന്നു.
പെർഫോമിംഗ് ആർട്‌സിന്റെ ഒരു വേദി എന്ന നിലയിൽ 1879-ൽ ഒരു പാർസി വ്യാപാരിയായ കുംവാർജി പഘ്ടിവാലയാണ് ഈ തീയേറ്റർ നിർമ്മിച്ചത്.
ടിവോലി എന്നായിരുന്നു ഇതിന്റെ ആദ്യകാലനാമം.
അക്കാലത്ത് ഇവിടെ പാർസി, മറാഠി , ഗുജറാത്തി , ഉർദു നാടകങ്ങൾ അരങ്ങേറിയിരുന്നു.
പിന്നീട് 1928-ൽ ഒരു സിനിമാ തിയേറ്ററായി മാറിയപ്പോഴാണ് ക്യാപിറ്റോൾ സിനിമ എന്ന് പുനർനാമകരണം ചെയ്യപ്പെട്ടത്.
ഈ സമയത്ത് ഹോൺബി റോഡിൽ (ഇന്നത്തെ ഡി.ബി. റോഡ്) നിന്നുള്ള പ്രവേശനകവാടം നിർമ്മിച്ചതടക്കം കെട്ടിടത്തിന്റെ ഘടനയിലും ചില മാറ്റങ്ങൾ വരുത്തിയിരുന്നു.
ക്യാപിറ്റോൾ സിനിമ ഒരു  ഗ്രേഡ് II പൈതൃകമന്ദിരമാണ്.
ക്യാപ്റ്റൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Captain_(film)
പ്രജേഷ് സെൻ സംവിധാനം ചെയ്ത് 2018ൽ പുറത്തിറങ്ങിയ മലയാള ചലച്ചിത്രമാണ് ക്യാപ്റ്റൻ .
ഇന്ത്യൻ ദേശീയ ഫുട്ബോൾ ടീമിന്റെ ക്യാപ്റ്റനായിരുന്ന വി.പി. സത്യന്റെ ജീവിതത്തെക്കുറിച്ചുള്ള ഈ ചലച്ചിത്രത്തിൽ ജയസൂര്യ വി.പി. സത്യനെ അവതരിപ്പിക്കുന്നു.
അനു സിത്താര , സിദ്ദിഖ് , രഞ്ജി പണിക്കർ , സൈജു കുറുപ്പ് തുടങ്ങിയവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
അഭിനയിച്ചവർ ജയസൂര്യ - വി.പി. സത്യൻ അനു സിത്താര - അനിത സത്യൻ രഞ്ജി പണിക്കർ സിദ്ദിഖ് സൈജു കുറുപ്പ് ദീപക് പറമ്പോൾ ലക്ഷ്മി ശർമ നിർമൽ പാലാഴി അന്ന എ സ്മിത്ത് ഗാനങ്ങൾ
2018 ജനുവരി 28ന് മന്ത്രി കെ.ടി. ജലീൽ ചലച്ചിത്രത്തിലെ ഗാനങ്ങൾ പ്രകാശനം ചെയ്തു.
ഗോപി സുന്ദറാണ് ചലച്ചിത്രത്തിന്റെ സംഗീത സംവിധായകൻ.
ഗാനം # ഗാനം ഗാനരചന ഗായകർ ദൈർഘ്യം 1.
"പാൽത്തിര പാടും" റഫീഖ് അഹമ്മദ് ശ്രേയ ഘോഷാൽ 4:35 2.
"പെയ്തലിഞ്ഞ നിമിഷം" ബി.കെ. ഹരിനാരായണൻ പി. ജയചന്ദ്രൻ , വാണി ജയറാം 5:18 3.
"പാട്ടുപെട്ടി (സംഗീതം: വിശ്വജിത്ത് )" നിധീഷ് നടേരി , സ്വാതി ചക്രബർത്തി പി. ജയചന്ദ്രൻ 5:26 ആകെ ദൈർഘ്യം: 15:19 അവലംബം ↑ http://www.deccanchronicle.com/entertainment/mollywood/281016/jaysurya-in-movie-on-v-p-sathyan.html/ ↑ https://timesofindia.indiatimes.com/entertainment/malayalam/movies/news/siddique-to-play-maidaanam-in-jayasuryas-captain/articleshow/59000750.cms ↑ https://timesofindia.indiatimes.com/entertainment/malayalam/movies/news/renji-panicker-to-play-vp-sathyans-coach-in-captain/articleshow/59001125.cms ↑ http://www.madhyamam.com/music/music-live/jayasurya-film-captain-audio-release-music-news/2018/jan/29/417987 പുറം കണ്ണികൾ ക്യാപ്റ്റൻ ഇന്റർനെറ്റ് മൂവി ഡാറ്റാബേസിൽ
ക്യാപ്റ്റൻ അണ്ടർപാന്റ്സ്: ദി ഫസ്റ്റ് എപ്പിക് മൂവി
2017 ലെ ഒരു അമേരിക്കൻ ആനിമേഷൻ കോമഡി ചിത്രമാണ് ക്യാപ്റ്റൻ അണ്ടർപാന്റ്സ്: ദി ഫസ്റ്റ് എപ്പിക് മൂവി .
20th സെഞ്ചുറി ഫോക്സും ഡ്രീംവർക്ക്സ്സ് ആനിമേഷനും ചേർന്ന് നിർമിച്ച ഈ ചിത്രം 2017 ജൂൺ 22 ന് അമേരിക്കയിൽ പുറത്തിറങ്ങി.
ഡേവിഡ് സോറൻ എന്നിവർ ചേർന്ന സംവിധാനം നിർവഹിച്ച ചിത്രത്തിന്റെ കഥ നിക്കോളാസ് സ്റ്റോളർ ആണ്.
അവലംബം ↑ ↑ ↑ ↑ ↑ പുറം കണ്ണികൾ ഔദ്യോഗിക വെബ്സൈറ്റ് ക്യാപ്റ്റൻ അണ്ടർപാന്റ്സ്: ദി ഫസ്റ്റ് എപ്പിക് മൂവി ഇന്റർനെറ്റ് മൂവി ഡാറ്റാബേസിൽ ക്യാപ്റ്റൻ അണ്ടർപാന്റ്സ്: ദി ഫസ്റ്റ് എപ്പിക് മൂവി at AllMovie
ക്യാപ്റ്റൻ ഫിലിപ്സ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Captain_Phillips_(film)
പോൾ ഗ്രീൻഗ്രാസ്സ് സംവിധാനം ചെയ്ത് 2013-ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ് ക്യാപ്റ്റൻ ഫിലിപ്സ് .
ഇതിൽ ടോം ഹാങ്ക്സ് , ബർഖദ് ആബ്ദി എന്നിവർ പ്രധാനവേഷങ്ങളിലഭിനയിച്ചു.
2009-ൽ എം.വി. മയേഴ്സ്ക് അലബാമ എന്ന കപ്പലിന്റെ  ക്യാപ്റ്റൻ റിച്ചാർഡ് ഫിലിപ്സിനെ സൊമാലിയൻ കടൽകൊള്ളക്കാർ ബന്ദിയാക്കിയ സംഭവമാണ് ചിത്രത്തിനാധാരം.
റിച്ചാർഡ് ഫിലിപ്സും സ്റ്റെഫാൻ ടാൽറ്റിയും ചേർന്ന് രചിച്ച എ ക്യാപ്റ്റൻസ് ഡ്യൂട്ടി: സൊമാലി പൈറേറ്റ്സ്, നേവി സീൽസ് ആന്റ് ഡെയ്ഞ്ചറസ് ഡേയ്സ് അറ്റ് സീ എന്ന പുസ്തകത്തെ അവലംബിച്ച് ബിൽ റേ ഇതിന്റെ തിരക്കഥ തയ്യാറാക്കി.
2013 ഒക്റ്റോബർ 11-ന് റിലീസ് ചെയ്തു.
മികച്ച ചിത്രത്തിനുള്ളതടക്കം ആറ് അക്കാഡമി അവാർഡ് നാമനിർദ്ദേശങ്ങൾ ഈ ചിത്രത്തിന് ലഭിച്ചു.
അഭിനേതാക്കളും കഥാപാത്രങ്ങളും ടോം ഹാങ്ക്സ് - ക്യാപ്റ്റൻ റിച്ചാർഡ് ഫിലിപ്സ് ബർഖദ് ആബ്ദി - അബ്ദുവാലി മൂസെ കാതറീൻ കീനർ - ആൻഡ്രിയ ഫിലിപ്സ് ഫൈസൽ അഹമ്മദ് - നാജീ അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ക്യാപ്റ്റൻ ഫിലിപ്സ് ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് ക്യാപ്റ്റൻ ഫിലിപ്സ് റോട്ടൻ ടൊമാറ്റോസിൽ നിന്ന് ക്യാപ്റ്റൻ ഫിലിപ്സ് മെറ്റാക്രിട്ടിക്കിൽ നിന്ന് ക്യാപ്റ്റൻ ഫിലിപ്സ്
ക്യാപ്റ്റൻ ലക്ഷ്മി ഇംഗ്ലീഷ് വിലാസം https://ml.wikipedia.org/wiki/Lakshmi_Sahgal
സ്വാതന്ത്ര്യ സമര സേനാനിയും ഇന്ത്യൻ നാഷനൽ ആർമിയുടെ പ്രവർത്തകയുമായിരുന്നു ക്യാപ്റ്റൻ ലക്ഷ്മി ( 1914 ഒക്ടോബർ 24 - 2012 ജൂലൈ 23 ).
ഇന്ത്യൻ നാഷണൽ ആർമിയിലെ ഝാൻസി റാണിയുടെ പേരിലുള്ള ഝാൻസി റാണി റെജിമെന്റിന്റെ കേണലായി സേവനമനുഷ്ഠിച്ചു.
സുഭാഷ് ചന്ദ്ര ബോസിന്റെ ' ആസാദ് ഹിന്ദ് ' ഗവർമെന്റിൽ വനിതാക്ഷേമ വകുപ്പ് മന്ത്രിയായി പ്രവർത്തിച്ചിട്ടുണ്ട്.
യഥാർത്ഥ നാമം ഡോ. ലക്ഷ്മി സൈഗാൾ.
പ്രശസ്ത അഭിഭാഷകൻ ഡോ. സ്വാമിനാഥൻ, പൊതു പ്രവർത്തകയായ പാലക്കാട് ജില്ലയിലെ ആനക്കര പഞ്ചായത്തിലെ ആനക്കര വടക്കത്തു വീട്ടിൽ എ.വി. അമ്മുക്കുട്ടി ( അമ്മു സ്വാമിനാഥൻ ) എന്നിവരുടെ മകളായി പഴയ മദ്രാസിൽ ജനിച്ചു.
ചെറുപ്പത്തിൽ തന്നെ വിദേശോല്പന്നങ്ങളുടെ ബഹിഷ്കരണം, മദ്യവ്യാപാര കേന്ദ്രങ്ങളുടെ ഉപരോധം തുടങ്ങിയ പ്രവർത്തങ്ങളിലൂടെ സജീവമായ ക്യാപ്റ്റൻ ലക്ഷ്മി പാവപ്പെട്ടവരെ - പ്രത്യേകിച്ച് സ്ത്രീകളെ- സേവിക്കാനായി വൈദ്യശാസ്ത്രം പഠിക്കാൻ തീരുമാനിച്ചു.
തുടർന്ന്  l938ൽ മദ്രാസ് മെഡിക്കൽ കോളേജിൽ നിന്ന് എം.ബി.ബി.എസ് ബിരുദവും പിന്നീട് ഗൈനക്കോളജിയിലും പ്രസവചികിത്സയിലും ഡിപ്ലോമയും നേടി.
1941ൽ സിംഗപ്പൂരിലേക്ക് പോയ ക്യാപ്റ്റൻ ലക്ഷ്മി അവിടെയുള്ള ദരിദ്രർക്കായി ഒരു ക്ലിനിക്ക് തുടങ്ങി.
ദരിദ്രരായ ഇന്ത്യൻ തൊഴിലാളികൾ ധാരാളമുണ്ടായിരുന്നു അവിടെ.
ഒപ്പം തന്നെ ഇന്ത്യൻ സ്വാതന്ത്ര്യത്തിനായി പൊരുതുന്ന ഇന്ത്യാ ഇൻഡിപെൻഡന്റ്സ് ലീഗിൽ പ്രവർത്തിക്കുകയും ചെയ്തു.
1942-ൽ ബ്രിട്ടീഷുകാർ സിംഗപ്പൂരിൽ ജപ്പാനു കീഴടങ്ങിയപ്പോൾ യുദ്ധത്തിൽ പരിക്കേറ്റവരെ ചികിത്സിക്കുന്നതിൽ അവർ പൂർണ്ണമായും മുഴുകി.
അതോടൊപ്പം ഇന്ത്യൻ യുദ്ധത്തടവുകാരുമായി ബന്ധപ്പെടുകയും സ്വാതന്ത്ര്യത്തിനായി ബ്രിട്ടീഷുകാർക്കെതിരെ ജപ്പാന്റെ പിന്തുണ നേടുന്നതിനെക്കുറിച്ചുള്ള ചർച്ചകളിൽ ഭാഗഭാക്കാവുകയും ചെയ്തിരുന്നു.
1943-ൽ സുഭാഷ് ചന്ദ്രബോസ് സിംഗപ്പൂർ സന്ദർശിച്ചതോടെയാണ് ഐ.എൻ.എയുമായി അവർ അടുക്കുന്നത്.
സിംഗപ്പൂരിൽ ഇന്ത്യൻ സ്വാതന്ത്ര്യത്തിനായി പ്രവർത്തിക്കുന്ന ഒരു വനിതാ സൈന്യഗണം രൂപവത്കരിക്കാൻ അദ്ദേഹം  തീരുമാനിച്ചിരുന്നു.
അത്തരമൊരു സേനയെ നയിക്കാൻ കഴിയുന്ന ആരെങ്കിലുമുണ്ടോ എന്ന് ശ്രീ യെല്ലപ്പയോട് അദ്ദേഹം അന്വേഷിച്ചു.
ഒട്ടും മടിക്കാതെ ശ്രീ യെല്ലപ്പ ക്യാപ്റ്റൻ ലക്ഷ്മിയുടെ പേര് നിർദ്ദേശിച്ചു.
അന്ന് രാത്രി തന്നെ ക്യാപ്റ്റൻ ലക്ഷ്മിയെ കണ്ട സുഭാഷ് ചന്ദ്രബോസിനോട് അവർ സമ്മതമറിയിക്കുകയും പിറ്റേന്ന് മുതൽ തന്റെ ക്ലിനിക്കിന്റെ പ്രവർത്തങ്ങൾ നിർത്തി വെച്ച് വനിതാസേനയുടെ രൂപവത്കരണത്തിൽ മുഴുകുകയും ചെയ്തു.
ഏറെ വൈകാതെ പരിശീലനം സിദ്ധിച്ച വനിതകളുടെ സേനാവിഭാഗം സിംഗപ്പൂരിൽ പോരാട്ടത്തിന് തയ്യാറായി.
കേണൽ പദവിയിലായിരുന്നു പ്രവർത്തനം എങ്കിലും 'ക്യാപ്റ്റൻ ലക്ഷ്മി' എന്ന പേരിൽ അവർ അറിയപ്പെട്ടു.
ഒരേ സമയം യുദ്ധമുഖത്തും പരിക്കേറ്റവരുടെ ചികിത്സയിലും അവർ മുഴുകി.1947 മാർച്ച് 4-ന്  ബ്രിട്ടീഷ് സൈന്യം പിടികൂടി  ഇന്ത്യയിലേക്ക് കൊണ്ടുവന്ന  അവർക്ക് വീരോചിതമായ വരവേൽപ്പാണ് ലഭിച്ചത്.
ക്യാപ്റ്റൻ ലക്ഷ്മിയെ തടവിൽ സൂക്ഷിക്കുന്നത് കൂടുതൽ കുഴപ്പങ്ങൾക്കിടയാക്കും എന്നു കണ്ട ബ്രിട്ടീഷുകാർ അവരെ മോചിപ്പിച്ചു.
തടവിലാക്കപ്പെട്ട ഐ.എൻ.എ. പ്രവർത്തകരുടെ മോചനത്തിനും പുനരധിവാസത്തിനും വേണ്ടി മോചനത്തിന് ശേഷം അവർ രംഗത്തിറങ്ങി.
ഇന്ത്യയിലുടനീളം സഞ്ചരിച്ച ക്യാപ്റ്റൻ ലക്ഷ്മി സാമ്രാജ്യത്വത്തിനെതിരെ ജനങ്ങളെ ഇളക്കി വിടുകയും ഐ.എൻ.എ.യുടെ പ്രവർത്തനത്തിനായി ധനശേഖരണം നടത്തുകയും ചെയ്തു.
1947 മാർച്ചിൽ മറ്റൊരു ഐ.എൻ.എ. പ്രവർത്തകനായ കേണൽ പ്രേം കുമാർ സൈഗാളിനെ അവർ വിവാഹം കഴിച്ച് കാൺപൂരിൽ സ്ഥിരതാമസമായി.
അപ്പോഴേക്കും ഇന്ത്യാ-പാക് വിഭജനവുമായി അനുബന്ധിച്ചുള്ള അഭയാർത്ഥി പ്രവാഹവും ആരംഭിച്ചിരുന്നു.
അഭയാർത്ഥികൾക്കുള്ള വൈദ്യസഹായത്തിൽ അവർ അക്ഷീണം വ്യാപൃതയായി.
കാൺപൂരിൽ വാടകക്കെടുത്ത സൗകര്യങ്ങൾ ഉപയോഗിച്ച് ഒരു പ്രസവചികിത്സാ കേന്ദ്രം അവർ ആരംഭിച്ചു.
ഈ കേന്ദ്രം ഇപ്പോഴും പ്രവർത്തനം തുടരുന്നുണ്ട്.
1971-ൽ കിഴക്കൻ പാകിസ്താനിൽ നിന്നും ബംഗാളിലേക്ക് അഭയാർത്ഥിപ്രവാഹമുണ്ടായപ്പോൾ ബൊംഗാവണിലെ ഒരു അഭയാർത്ഥി ക്യാമ്പിലും മാസങ്ങളോളം അവർ പ്രവർത്തിച്ചു.
വൈദ്യശാസ്ത്ര രംഗം കൈയൊഴിയാതെ തന്നെ ഇടതുപക്ഷ രാഷ്ട്രീയ രംഗത്തും തൊഴിലാളി- വനിതാ പ്രസ്ഥാന രംഗത്തും അവർ പിന്നീട് സജീവമായി.
1972 - ൽ സി.പി.ഐ.(എം) ആംഗമായി.
1981-ൽ രാജ്യത്തെ ഏറ്റവും വലിയ വനിതാ സംഘടയായ ജനാധിപത്യ മഹിളാ അസോസിയേഷൻ രൂപീകൃതമായപ്പോൾ അതിന്റെ ഉപാധ്യക്ഷയായി അവർ സ്ഥാനമേറ്റു.
തുടർന്നുള്ള പ്രക്ഷോഭ-പ്രചാരണ രംഗങ്ങളിൽ അവർ സജീവമായി ഇടപെട്ടു.
1984-ൽ ഇന്ദിരാ വധത്തിനു ശേഷം സിഖ് വിരുദ്ധ കലാപം കൊടുമ്പിരി കൊണ്ടപ്പോൾ ക്യാപ്റ്റൻ ലക്ഷ്മി സിഖുകാരുടെ സം‌രക്ഷണത്തിനായി തെരുവിലിറങ്ങുകയും അവരുടെ വീടുകൾക്കും കടകൾക്കും സം‌രക്ഷണം നൽകുകയും ചെയ്തു.
2002 -ൽ എ.പി.ജെ അബ്ദുൾകലാമിനെതിരെ ഇടതു പിന്തുണയോടെ രാഷ്ട്രപതി സ്ഥാനാർത്ഥിയായിരുന്നു.
1998-ൽ ക്യാപ്റ്റൻ ലക്ഷ്മിയെ രാജ്യം പത്മവിഭൂഷൺ ബഹുമതി നൽകി ആദരിച്ചു.2012 ജൂലൈ 23 ന് ഹൃദയാഘാതം മൂലം ഉത്തർപ്രദേശിലെ കാൻപൂറിൽ വച്ച്  അന്തരിച്ചു .
ട്രേഡ് യൂനിയൻ പ്രവർത്തകയും സി.പി.എമ്മിന്റെ മുതിർന്ന വനിതാ പ്രവർത്തകയുമായ സുഭാഷിണി അലി മകളാണ്.
പ്രമുഖ നർത്തകി മൃണാളിനി സാരാഭായി സഹോദരിയുമാണ്.
ഇതും കാണുക Indian National Army Janaky Athi Nahappan Rasammah Bhupalan ചിത്രങ്ങൾ ക്യാപ്റ്റൻ ലക്ഷ്മിയുടെ ആനക്കരയിലെ തറവാട് വീടായ വടക്കത്ത് മന വടക്കത്ത് മനയുടെ വശത്ത് നിന്നുള്ള കാഴ്ച അവലംബം Lakshmi Sahgal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ {{ cite news }} : Check date values in: | accessdate= and | date= ( help ) ↑ ↑ ↑ ↑ ↑ ബാഹ്യ ലിങ്കുകൾ Lakshmi Sahgal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Lakshmi Sehgal: A life of struggle and sacrifice - by Sambhavika Sharma Rediff interview 2002 The Pioneers: The Pioneers: Dr. Lakshmi Sehgal Indian Express Interview: Despite differences, India is one: Captain Laxmi Sehgal Freedom fighter Captain Lakshmi Sahgal dies Archived 2018-12-26 at the Wayback Machine .
, NDTV Captain Lakshmi , The Economist , 4 August 2012 Indian National Army
ഒഡീസ്സി നൃത്തം ഇംഗ്ലീഷ് വിലാസം https://ml.wikipedia.org/wiki/Odissi
ഒഡീഷയിൽ ഉത്ഭവിച്ച ഇന്ത്യൻ നൃത്തരൂപമാണ്‌ ഒഡീസ്സി .
ചലിക്കുന്ന ശില്പം എന്നാണ് ഒഡീസ്സി നൃത്തത്തെ വിശേഷിപ്പിക്കുന്നത്.
ഒഡീഷയിലെ ഉദയഗിരി താഴ്വാരത്തെയാണ് ഈ നർത്തരുടെ ഉത്ഭവസ്ഥനാമെന്ന് പറയപ്പെടുന്നത്.
പുരി ക്ഷേത്രം ഒഡീസ്സിയുടെ നാട്യകുലമായി കണക്കാക്കുന്നു.
നാട്യശാസ്ത്രത്തിലെ ‘ഒദ്രന്രത്ത്യ’ത്തിൽ നിന്നാവാം ഒഡീസ്സി ഉത്ഭവിച്ചതെന്ന് കരുതുന്നു.
ദാസിയാട്ടത്തിന്റെയും കുച്ചിപ്പുടിയുടെയും ചില സവിശേഷതകൾ സ്വികരിച്ചുകൊണ്ട് ക്ലാസിക്കൽ ശൈലിയിൽ രൂപമെടുത്തതാണ് ഈ നൃത്തവിശേഷം എന്നും കരുതപ്പെടുന്നു.
‘ ത്രിഭംഗ ’ ഒഡീസ്സിയുമായി ബന്ധപ്പെട്ടിരിക്കുന്നു.
സംയുക്ത പാണിഗ്രാഹി , സോണാൽ മാൻസിങ്ങ് , മാധവി മുദ്‌ഗൽ , കിരൺ സൈഗാൾ , റാണി കരൺ എന്നിവർ പ്രശസ്തരായ ഒഡീസ്സി നർത്തകരാണ്.
ജയദേവരുടെ ‘ ഗീതാഗോവിന്ദത്തിലെ ’ കവിതകളാണ് ഒഡീസ്സി നൃത്തത്തിന്റെ സംഗീതത്തിനായി പ്രധാനമായും ഉപയോഗിച്ചിരിക്കുന്നത്.
അനന്യ പരീദ രുദ്രപ്രസാദ് സ്വയിൻ നന്ദിനി ഗോഷാൽ സുജാത മൊഹപത്ര ചരിത്രം കേരളത്തിലെ ഒരു നൃത്തോത്സവത്തിൽ ശാർമിളാ ബിശ്വാസിന്റെ ഒഡീസി നൃത്താവതരണം
എഴുന്നൂറു കൊല്ലത്തിലേറെ പഴക്കമുള്ള ഈ നൃത്തരീതി ഒഡീഷയിലെ ഭുവനേശ്വർ പുരി എന്നിവിടങ്ങളിലെ ക്ഷേത്രസങ്കേതങ്ങൾക്കുള്ളിലാണ് വികസിച്ചതും പ്രചാരത്തിലിരുന്നതും.
ദേവദാസി നൃത്തത്തിൽനിന്നു തന്നെയാണ് ഒഡീസ്സിയുടെയും ഉത്ഭവം.
ഒഡീഷയിലെ ദേവദാസികളെ ‘മഹാരികൾ ‘എന്നു പറയുന്നു.
മഹത്-നാരികളത്രേ മഹാരികൾ.
മഹാരികൾ എന്ന ദേവദാസികൾ അവരുടെ ഉപജീവന മാർഗ്ഗമെന്ന നിലയിൽ പാരമ്പര്യമായി ഒഡീസി നൃത്തം സ്വീകരിച്ചിരുന്നുവെന്ന് പുരാതനഗ്രന്ഥങ്ങളിലും മറ്റു ലിഖിതങ്ങളിലും രേഖപ്പെടുത്തിക്കാണുന്നു.
ശ്രീകോവിലിനുള്ളിൽ പ്രവേശിച്ച്, ദേവനെ സ്തുതിച്ച് നൃത്തം ചെയ്യുന്നവരും, പുറത്ത് നടനമന്ദിരത്തിൽ നൃത്തം ചെയ്യുന്നവരും എന്നു മഹാരികൾ രണ്ട് തരക്കാരുണ്ട്.
ഒഡീഷ ഭരിച്ചിരുന്ന ഗംഗവംശത്തിൽപ്പെട്ട ചോളഗംഗദേവൻ(ഏ.ഡി.1077-1147) പുരിയിലെ ജഗന്നാഥക്ഷേത്രം നിർമ്മിക്കുകയും, അവിടെ നൃത്തം ചെയ്യാൻ നർത്തകിമാരെ നിയമിക്കുകയും ചെയ്തതായി ചരിത്ര രേഖകളുണ്ട്.
ജഗന്നാഥിലെ ദേവദാസികൾ വൈഷ്ണവരായിരുന്നു.
ഭുവനേശ്വരിൽ ശിവനും, മറ്റ് സ്ഥലങ്ങളിൽ ശക്തിക്കും ദേവദാസികളെ സമർപ്പിച്ചിരുന്നു.
ഇപ്പോൾ നിലവിലുള്ള ഏറ്റവും പുരാതന ശാസ്ത്രീയ നിർത്തമാണ് ഒഡീസി.
ബ്രീട്ടീഷ് ഭരണത്തിൽ കീഴിൽ ഈ ശാസ്തീയനിർത്താം അടിച്ചമർത്തപ്പെട്ടിരുന്നു.
ഇന്ത്യക്ക് സ്വാതന്ത്ര്യം കിട്ടിയ  ശേഷമാണ് ഈ നൃത്തം വീണ്ടും ഉയർന്നു വന്നത്.
(Ref നൃത്തകല - രാജശ്രീ  വാര്യർ )
ഒറീസ്സയിലെ ക്ഷേത്രങ്ങളിലെ ശില്പങ്ങൾ ഒഡീസ്സി നൃത്തമാതൃകകളാണ്.
കൊണാരക്കിലെ ക്ഷേത്രശില്പങ്ങൾ അധികവും നൃത്തരൂപങ്ങളാണ്.
“അലസകന്യ” എന്ന ഇവിടത്തെ ഒരു ശില്പം നൃത്തത്തിലൂടെയുള്ള വിശ്രാന്തിയുടെ പ്രതീകമാണ്.
ഭുവനേശ്വരിലെ ആനന്ദവാസുദേവക്ഷേത്രവും ശില്പങ്ങൾ കൊണ്ട് അലംകൃതമാണു.
മധ്യകാലഖട്ടത്തിൽ ഉത്കൽ നഗരം നിരന്തരമായ വിദേശിയ ആക്രമണങ്ങൾക്ക് ഇരയാവുകയാൽ അവിടത്തെ കലാരൂപമായ ഒഡീസി നൃത്തകല നഷ്ടപ്രായമായി.
ഒഡീസി നൃത്തത്തിൽ ഉൾപ്പെടുത്തിയിരിക്കുന്നത് 
1.
മംഗലാ ചരൺ 
2.
ബട്ടൂ നൃത്യ 
3.
പല്ലവി 
4.
അഭിനയ 
5.
നൃത്ത - നാടകം 
6.
മോക്ഷ ശാസ്ത്രീയനൃത്തരൂപം
നാട്യശസ്ത്രം ( ഭരതമുനി ), അഭിനയ ദർപ്പണം (നന്ദികേശ്വരൻ) തുടങ്ങിയ ശാസ്ത്ര ഗ്രന്ഥങ്ങളിൽ പ്രതിപാദിച്ചിട്ടുള്ള നാട്യതത്വങ്ങളെ ആധാരമാക്കിയാണ് ഒഡീസി നൃത്തത്തിന്റെ സാങ്കേതികാംശങ്ങൾ ചിട്ടപ്പെടുത്തിയിട്ടുള്ളത്; എങ്കിലും തനതായ രൂപവും ഭാവവും ശൈലിയും ഇതിനുള്ളതായി കാണാം.
താണ്ഡവത്തെക്കാൾ ലാസ്യത്തിനാണ് ഇതിൽ പ്രാധാന്യം.
ആംഗികം, വാചികം, ആഹാര്യം, സാത്വികം എന്നീ നാലുവിധ അഭിനയാംശങ്ങളും ദാസിയാട്ടത്തിലും കഥകളിയിലും കുച്ചിപ്പുടിയിലും എന്നപോലെ ഒഡീസി നൃത്തത്തിലും ദൃശ്യമാണ്.
ഭരതനാട്യത്തിലെ അടവുകൾക്ക് തുല്യമായ ഇതിലെ പ്രാരംഭച്ചുവടുകൾക്ക് ബേലി എന്നാണ് പേര്.
അവതരണശൈലി അനുശ്രീ മുദ്ഗൽ, കേരള കലാമണ്ഡലത്തിലെ കൂത്തമ്പലത്തിൽ
നാട്യശാസ്ത്രത്തിൽ ദാക്ഷിണാത്യ, പാഞ്ചാലി, ഔഡ്രമാഗധി, അവന്തി എന്നു നാലു തരം പ്രവൃത്തികളെപ്പറ്റി പറയുന്നുണ്ടെങ്കിൽ മഹേശ്വരപത്ര രചിച്ച അഭിനയചന്ദ്രികയിൽ ഒഡീസ്സിക്ക് ഔഡ്രാ ശൈലിയാണ് ആലംബം.
നാട്യശാസ്ത്രത്തിലെ “നൃത്തസ്ഥാന”ങ്ങളാണ് ഒഡിസ്സിയിലെ ‘ഭംഗി’കൾ.
ശ്രീകൃഷ്ണൻ ഓടക്കുഴൽ ഊതികൊണ്ട് നിൽക്കുന്ന നിലയെ അനുസ്മരിപ്പിക്കുന്നു ഒഡിസ്സിയിലെ ‘ത്രിഭംഗ’.
മൂന്ന് വളവുകളുണ്ടായിരിക്കും ഈ നിലക്ക്.
സം‌യുക്തവും അസം‌യുക്തവും ആയ നൃത്തമുദ്രകൾ ഒഡിസ്സിയിലുണ്ട്.
ജംബ, ധ്രുവാ, മാതാ, രൂപക, ത്രിപുട, അട, ഏകതാലി, അടതാലി, ആദിതാളം എന്നിങ്ങനെ ഒമ്പത് തരം താളങ്ങൾ ഒഡിസ്സിക്ക് ഉപയോഗിക്കുന്നു.
ഈ താളങ്ങൾ ചവുട്ടുന്നതോടൊപ്പം വൈവിദ്ധ്യമാർന്ന രസഭാവങ്ങളും, ചാരികളും, മണ്ഡലങ്ങളും നൃത്തത്തിൽ പ്രയോഗിക്കുമ്പോൾ ഒഡിസ്സിയുടെ മനോഹാര്യത വർദ്ധിക്കുന്നു.
ഏകപാദഭ്രമരിയും, വിപരീതഭംഗിയും ഒഡിസ്സിനൃത്തത്തിന്റെ പ്രത്യേകതകളാണ്.
ഒഡിസ്സിയിൽ താണ്ഡവത്തിനും ലാസ്യത്തിനും സ്ഥാനമുണ്ട്.
ശബ്ദസ്വരപദം, ബന്ധം, എന്നീ നൃത്തങ്ങൾ താണ്ഡവപ്രധാനമാണ്.
ഒഡീഷയിലെ ഉൾനാടുകളിൽ ശിവൻ, കാളി, വിനായകൻ എന്നീ ദേവതകളെ സ്തുതിക്കുന്ന വിവിധതരം ശബ്ദസ്വരപദം നിലവിലുണ്ട്.
സംഗിതം ഒഡീസി നൃത്തത്തിൽ
ദാസിയാട്ടത്തിനും കുച്ചിപ്പുടിക്കും പിന്നണിയിൽ കർണാടക സംഗീതമാലപിക്കുമ്പോൾ ഒഡീസി നൃത്തത്തിന് ഹിന്ദുസ്ഥാനി സംഗീതമാണ് ആലപിക്കുന്നത്.
പശ്ചാത്തലത്തിൽ മദ്ദളം , മൻജിര(ഇലത്താളം), ഗിനി, തംബുരു, വയലിൻ എന്നീ വാദ്യങ്ങൾ ഉപയോഗിക്കുന്നു.
ഭൂമിപ്രണാമം , വിഘ്നേശ്വരപൂജ, വടുനൃത്തം, ഇഷ്ടദേവതാവന്ദനം, സ്വരപല്ലവിനൃത്തം, സഭാഭിനയനൃത്തം, സ്‌‌ഥൂലാപഹപദനൃത്തം, തരിത്സം എന്നിങ്ങനെയാണ് ഒഡീസി നൃത്തപരിപാടിയുടെ അവതരണക്രമം.
ഭൂമിദേവിയെ സ്തുതിക്കുന്ന ഭൂമിപ്രണാമം കഥകളിയിലെ തോടയം പോലെ തിരശീലയ്ക്കു പിന്നിൽ നിന്നാണ് അവതരിപ്പിക്കുന്നത്.
ഈ നൃത്തം സ്ഥായിഭംഗിയിൽ ആരഭിച്ച് ത്രിഭംഗി സ്ഥാനകത്തിൽ അവസാനിക്കുന്നു.
ചൊൽക്കെട്ടുകൾ അനുസരിച്ചാണ് ചുവടുവയ്ക്കുന്നത്.
വന്ദശ്ലൊകം കൊണ്ട് വിഘ്നേശ്വരനെ പ്രകീർത്തിക്കുന്ന നൃത്തമാണ് വിഘ്നേശ്വരപൂജ .
ദ്രുതകാലത്തിൽ താളസമ്മിശ്രമായി ചെയ്യുന്ന ഒന്നാണ് വടുനൃത്തം.
ഇതിൽ അംഗവിന്യാസങ്ങൾക്കാണ് പ്രാധാന്യം.
സാഹിത്യമില്ലാതെ നടത്തുന്ന ഈ വടുനൃത്തത്തിൽ വടുകഭൈരവൻ ചെയ്യുന്ന ഷോഡശോപചാര പൂജയാണ് വിഷയം.
ഇഷ്ടദേവതാവന്ദനം അഭിനയപ്രധാനമാണ്.
ഗീതഗോവിന്ദ ത്തിലെ പദങ്ങളാണ് ഇതിൽ അഭിനയിക്കാറുള്ളത്.
ഒഡീസി നൃത്തത്തിൽ കണ്ടുവരുന്ന സ്വരപല്ലവിക്ക് ഭരതനാട്യത്തിലെ ജതിസ്വരത്തോടു സാദൃശ്യമുണ്ട്.
രാഗാലാപത്തിൽ ആരംഭിച്ച് ചൊൽക്കെട്ടുകളോടുകൂടി അഭിനയിക്കുന്നതാണ് സ്വരപല്ലവി.
സഭാഭിനയം മോഹിനിയാട്ടത്തിലേയും ദാസിയാട്ടത്തിലെയും പദങ്ങളോട് സാമ്യമുള്ളതും അഭിനയ പ്രധാനവുമാണ്.
ചൊൽക്കെട്ടിലും അംഗവിന്യാസത്തിലും തില്ലാനയ്ക്കു സമമായിട്ടുള്ള തരിത്ധം അവതരിപ്പിക്കുന്നതോടുകൂടി നൃത്തപരിപാടിക്ക് സമാപനമാകുന്നു.
മംഗളാചരണം (നൃത്യാഞ്ജലി) മംഗളാചരണം
ഭൂമിയിൽ ചവിട്ടി നൃത്തം ചെയ്യുന്നതിനു ഭൂമിദേവിയോട് പ്രാർത്ഥിക്കുന്നതും തന്റെ തെറ്റുകുറ്റങ്ങൾ പൊറുക്കാൻ സഭാവാസികളോട് അപേക്ഷിക്കുന്നതും,, ഗുരുവിനെ വണങ്ങുന്നതുമാണ് “മംഗളാചരണം“.
ഭൂമിപ്രണാമം, ദേവസ്തുതി, ശബ്ദപ്രണാമം, എന്നു മൂന്നു തരം മംഗളാചരണങ്ങൾ ഉണ്ട്.
നൃത്താധിപനായ നടരാജനെ ആരാധിക്കുന്നതോടൊപ്പം അംഗശുദ്ധി പ്രകടിപ്പിക്കുന്ന ഇനമാണ് ഇത്.
പല്ലവി“ ഒഡിസ്സിയിലെ നൃത്തവിഭാഗമാണ്.
വാദ്യപല്ലവിയെന്നും, സ്വരപല്ലവിയെന്നും പല്ലവി രണ്ട് വിധം ഉണ്ട്.
ഭരതനാട്യത്തിലെ അവസാന ഇനമായ തില്ലാനയോട് ഇതിനു്‌ സാദൃശ്യമുണ്ട്.
നൃത്തം സമ്മേളിക്കുന്ന അത്യന്തം മനോഹരമായ ഒരിനമാണ് ഒഡിസ്സിയിലെ “അഭിനയം“.
രസാഭിനയവും ഹസ്താഭിനയവും ഇതിൽപെടുന്നു.
ഗീതഗോവിന്ദവും, അനേകം പ്രമുഖരായ ഒറിസ്സാകവികളുടെ കൃതികളും ഒഡിസ്സി നർത്തകർ അഭിനയത്തിനു ഉപയോഗിക്കുന്നു.
മോക്ഷം
മോക്ഷത്തിലെ“ പ്രധാനഭാവം ആഹ്ലാദമാണ്. ചലനങ്ങൾ ദൃതങ്ങളാണ്. നർത്തകിയുടെ ആത്മാവ് പരമാത്മാവിൽ ലയിച്ച് പരമാനന്ദം അനുഭവിക്കുന്ന ഭാവപ്രകടനമാണ് മോക്ഷത്തിൽ. നാട്യത്തിന്റെ പരമമായ ലക്ഷ്യം, ജീവാത്മാ-പരമാത്മാ ഐക്യമാണെന്ന് കാണിക്കുന്ന മോക്ഷം എന്ന ഇനത്തോടെ ഒഡിസ്സി നൃത്തപരിപാടി അവസാനിക്കുന്നു. ചിത്രങ്ങൾ ഒഡീസ്സി പരിശീലനത്തിനിടയിൽ നിന്ന് രുദ്രാക്ഷ്യ എന്ന ഒഡീസ്സിനൃത്തസംഘത്തിന്റെ പരിപാടിയിൽ നിന്ന് നിശാഗന്ധി നൃത്തോത്സവത്തിൽ നിന്ന് അവലംബം ↑ മടവൂർ ഭാസി രചിച്ച “ലഘുഭരതം” ↑ http://chandrakantha.com/articles/indian_music/nritya/odissi.html Archived 2016-01-21 at the Wayback Machine .
ODISSI ↑ http://www.orissatourism.org/orissa-dance-and-music/odissi-dance.html Archived 2010-05-28 at the Wayback Machine .
Odissi Dance ↑ http://www.orissatourism.org/orissa-dance-and-music/index.html Archived 2010-06-15 at the Wayback Machine .
Orissa Dance and Music ↑ വിജയഭാനു രചിച്ച “നൃത്യപ്രകാശിക” പുറത്തേക്കുള്ള കണ്ണികൾ Odissi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.artindia.net/odissi.html http://www.webindia123.com/dances/odissi/ Archived 2008-02-10 at the Wayback Machine .
http://orissagov.nic.in/culture/odissi.htm Archived 2009-02-03 at the Wayback Machine .
http://www.chandrakantha.com/articles/indian_music/nritya/odissi.html Archived 2008-12-19 at the Wayback Machine .
http://www.kanakasabha.com/sapta/odissi.htm Archived 2008-12-20 at the Wayback Machine .
ഒഡെറ്റ് ഹാരിസ്
ഒഡെറ്റ് ഹാരിസ് സ്റ്റാൻഫോർഡ് യൂണിവേഴ്സിറ്റിയിലെ ന്യൂറോ സർജറി പ്രൊഫസറും സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിനിലെ ബ്രെയിൻ ഇൻജുറി പ്രോഗ്രാമിന്റെ ഡയറക്ടറുമാണ്.
ഇംഗ്ലീഷ്: Odette Harris.
അവർ VA പാലോ ആൾട്ടോ ഹെൽത്ത് കെയർ സിസ്റ്റത്തിലെ പുനരധിവാസത്തിന്റെ ഡെപ്യൂട്ടി ചീഫ് ഓഫ് സ്റ്റാഫ് ആണ്.
ഒഡെറ്റ് ഹൈസ്കൂളിൽ മേരി ഹെൽപ്പ് ഓഫ് ക്രിസ്ത്യൻ അക്കാദമിയിൽ ചേർന്നു.
പിന്നീട് ഡാർട്ട്മൗത്ത് കോളേജിൽ നിന്ന് ബിരുദം നേടി സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എംഡി നേടി.
രണ്ട് സ്ഥാപനങ്ങളിൽ നിന്നും നിരവധി അക്കാദമിക്, ഗവേഷണ അവാർഡുകൾ അവർക്ക് ലഭിച്ചു.
ഒഡെറ്റ് സ്റ്റാൻഫോർഡ് യൂണിവേഴ്സിറ്റി മെഡിക്കൽ സെന്ററിൽ ഇന്റേൺഷിപ്പും റെസിഡൻസിയും പൂർത്തിയാക്കി.
മെഡിക്കൽ സ്‌കൂളിലെ അവളുടെ ക്ലാസിലെ ഒരേയൊരു കറുത്തവർഗ്ഗക്കാരി അവളായിരുന്നു, അവളുടെ താമസകാലത്തെ ഏക സ്ത്രീയും.
ബെർക്ക്‌ലിയിലെ കാലിഫോർണിയ സർവകലാശാലയിൽ എപ്പിഡെമിയോളജിയിൽ പൊതുജനാരോഗ്യത്തിൽ ബിരുദാനന്തര ബിരുദവും വെസ്റ്റ് ഇൻഡീസ് സർവകലാശാലയിൽ ഫെലോഷിപ്പും അവർ പൂർത്തിയാക്കി.
2007-ൽ, പെരിഫറൽ ന്യൂറോപ്പതിയിൽ ജോലി ചെയ്തുകൊണ്ട് ലൂസിയാന സ്റ്റേറ്റ് യൂണിവേഴ്സിറ്റിയിൽ ചേർന്നു.
തലച്ചോറിനേറ്റ പരിക്കാണ് ഒഡ്വെറ്റിന്റെപ്രത്യേകത.
അവർ സ്റ്റാൻഫോർഡ് യൂണിവേഴ്‌സിറ്റി സ്‌കൂൾ ഓഫ് മെഡിസിനിലെ ന്യൂറോ സർജറി പ്രൊഫസറും ന്യൂറോ സർജറി ഡിപ്പാർട്ട്‌മെന്റിന്റെ വൈസ് ചെയർ ഓഫ് ഡൈവേഴ്‌സിറ്റിയും സ്റ്റാൻഫോർഡ് മെഡിക്കൽ സെന്ററിന്റെ ബ്രെയിൻ ഇൻജറി ഡയറക്ടറുമാണ്.
സ്റ്റാൻഫോർഡ് സിസ്റ്റത്തിൽ പ്രവേശിപ്പിക്കപ്പെടുന്ന മസ്തിഷ്കാഘാതമുള്ള എല്ലാ രോഗികളുടെയും മെഡിക്കൽ, ശസ്ത്രക്രിയാ പരിചരണം ഒഡെറ്റ് കൈകാര്യം ചെയ്യുകയും ഏകോപിപ്പിക്കുകയും ചെയ്യുന്നു.
വർദ്ധിച്ചുവരുന്ന ഈ ജനസംഖ്യയുടെ ഫലങ്ങൾ മെച്ചപ്പെടുത്താൻ ലക്ഷ്യമിട്ടുള്ള നിലവിലെ ചികിത്സാ അൽഗോരിതങ്ങൾ നടപ്പിലാക്കുന്നതിലും കാര്യക്ഷമമാക്കുന്നതിലും അവൾ ശ്രദ്ധ കേന്ദ്രീകരിക്കുന്നു.
പ്രാഥമിക ഫോക്കസ് മരണനിരക്ക് മാത്രമല്ല, പ്രവർത്തനപരമായ ഫലങ്ങളുടെ മെച്ചപ്പെടുത്തലിലാണ്.
സർജിക്കൽ ട്രോമ, ന്യൂറോ ക്രിട്ടിക്കൽ കെയർ, നഴ്‌സിംഗ്, പുനരധിവാസം എന്നിവയിലും ബന്ധപ്പെട്ട എല്ലാ സ്പെഷ്യാലിറ്റികളിലും സഹപ്രവർത്തകരുമായി ഒഡെറ്റ് സഹകരിച്ച് പ്രവർത്തിക്കുന്നു.